izzako/sundanese-pixelgpt huggingface dataset:
Pasén-pasén éta ogé asalna ti luar wilayah Kabupatén Teluk Bintuni sementara warga lokal sorangan geus teu aya anu kajangkit
Taun 2015, Kabupatén Teluk Bintuni ditetepkeun jadi Kawasan Ekonomi Husus anu fokus kana pemwangunan pabrik pupuk jeung industri petrokimia berbasis migas (minyak jeung gas)
Rencanana industri ieu bakal dipuseurkeun di lahan anu legana 2,112 Ha di Desa Onar Baru, Distrik Sumuri tur bakal dikelola ku BUMN, PT Pupuk Indonesia
Loka Laman KPPIP (Komite Percepatan Penyediaan Infrastruktur Prioritas) nyatetkeun yén total investasi di Bintuni ngahontal Rp
Diperkirakeun jumlah tenaga kerja anu bakal kaserep ku industri ieu nyaéta 51,500 jalma
Awalna, Kabupatén Teluk Bintuni ngan boga 10 distrik hungkul
Nanging, saprak diterbitkeunna Peraturan Daerah Nomor 3 Tahun 2007 minangka Pembentukan Distrik di Wilayah Kabupaten Teluk Bintuni, daérah ieu jadi miboga 24 distrik
Dumasar catetan Sénsus Penduduk 2010, jumlah penduduk Kabupatén Teluk Bintuni nyaéta 52.403 jalma, anu kasusun ti 29.022 pameget jeung 23.381 istri
Tina sensus éta katingali yén penyebaran penduduk berpusat di Distrik Bintuni nyaéta 35,40 persén, dituluykeun ku Distrik Sumuri 12,5 persén, jeung Distrik Manimeri 10,14 persén sementara distrik-distrik séjéna di handap 7 persén
Distrik Bintuni, Distrik Sumuri, jeung Distrik Manimeri téh 3 distrik anu boga penduduk panglobana nyaéta masing-masing 18.552 jalma, 6.571 jalma, dan 5.313 jalma
Ku legana anu kurang leuwih 18.637 kilo meter persegi tur dicicingan ku 52.403 jalma, maka rata-rata tingkat kapadetana nyaéta 3 jalma per kilo meter persegi
Aora TV nyaéta salah sahiji setasion télévisi berlangganan di Indonésia
Aora diluncurkeun tanggal 8 Agustus 2008 di Jakarta
Produk mimiti anu ditawarkeun nyaéta paket perdana kawates Olimpiadé Beijing 2008 hungkul, anu kasusun ti 10 kanal: 3 lokal jeung 7 internasional
Aya ogé 4 kanal anu dihususkeun jang siaran-siaran Olimpiadé teu eureun-eureun
Aora nawarkeun pakét Liga Inggris sabada manéna berhasil miboga hak siar Liga Utama Inggris di Indonésia periodé musim 2008-2009 anu mimita dipiboga ku Astro Nusantara
Berakhirna kerja sama Astro All Asia Networks plc jeung PT
First Media Tbk
(bagian ti Lippo Group) dina PT Direct Vision, operator Astro Nusantara, dimanfaatkeun ku Aora jang meunangkeun lisensi penyelenggaraan Liga Inggris di Indonesia
Tanggal 16 April 2009, Aora ngaganti saluran Goal TV 1, Goal TV 2, SCTV, History Channel, jeung Crime &amp; Investigation ku saluran-saluran anyar saperti Star Movies, Star World, Eurosport, National Géographic Adventure, jeung National Géographic Wild
Aora ogé nerapkeun aturan penomoran anyar ka tiap-tiap salurana jadi ngagunakeun 3 digit angka
Saprak tanggal 15 Agustus 2009, Aora geus teu nayangkeun saluran ESPN jeung Star Sports ku sabab hak siar Liga Utama Inggris geus béak jangka waktuna
Akhirna dua saluran ieu digantikeun ku Goal TV 1 jeung Goal TV 2
Dina waktu anu sarua, Aora ogé nambahkeun 12 saluran anyar jeung 1 saluran panembong kana daftar salurana
Di awal taun 2010, masa depan Aora sempet poék ku sabab manéhna mecat 90% pegawéna sarta réa pelanggan anu eureun langganan ka televisi ieu
Sababna, memang perkara hak siar Liga Inggris anu geus teu dicekel deui ku Aora, jadi televisi ieu dianggap geus leungiteun daya tarik utamana
Tapi hal ieu dibantah ku "managing director" Aora, Guntur S. Siboro
Anjeuna nyebutkeun yén Aora keur nyusun ulang struktur perusahaanna jeung bakal ngabenerkeun sarta nambah konten-kontenna saacan taun 2010 béak
Jangji éta kabuktian ku obahna tampilan loka Aora di akhir taun 2010 sarta ayana 2 pakét anyar anu ditawarkeun nyaéta Paket Asyik (harga 59.000 eusina 26 saluran barudak leutik jeung kaluarga) jeung Paket Cihuy (harga Rp 99.000 ribu per bulan eusina 36 saluran)
Ku nerbitkeun pakét-pakét anyar ieu, Aora yakin yén peluang bisnis di sektor televisi langganan ieu masih kénéh gedé
Di awal taun 2011, Aora nambahkeun deui 2 pakét anyar nyaéta Pakét Siip jeung Pakét Mantap
Salajengna Aora ogé ngayakeun saluran resolusi tinggi (HDTV) ti tanggal 1 November
Saluran ieu bisa ditingali lamun pelanggan nyéwa dekoder husus HD atawa ngalanggan Paket Marvel HD anu eusina 67 saluran standar jeung 6 saluran HD
Aora ogé nayangkeun deui saluran ESPN jeung Star Sports dina Paket Olahraga
Opat saluran HBO anu awalna ngan aya di Paket Mantap, ayeun bisa ditongton ogé lamun pelanggan meuli Paket HBO
Pangsa pasar Aora kiwari teu kawates di kalangan nengah ka luhur hungkul
Tarif iuran anu relatip kajangkau nyaéta mimiti harga 59.000 rupiah, Aora ayeuna keur usaha jang nguasai kelas nengah ka handap anu hayang tongtonan nu berkualitas
Aora ogé ngalegaan wewengkona nepi ka daerah pelosok Indonésia ku muka kantor-kantor cabang di tiap ibukota propinsi
Tanggal 23 Maret 2015, Aora ngumumkeun liwat surélék husus ka pelanggana yén layananna bakal ditutup nanging manéhna bakal balik deui ngahadirkeun layanan anu anyar anu ngawajibkeun kabéh pelangganna anu masih hayang maké layanana jang ngalakukeun daptar ulang
Salila taun 2015, réa pelanggan Aora anu masih kénéh bisa ningali "channel-channel" Aora ku sabab can aya pengumuman resmi yén kabéh layanan Aora ditutup
Sempet aya ogé oknum-oknum anu ngamangpaatkeun kabingungan palanggan ieu ku ngirimkeun tagihan palsu
Napi ka ayeuna, can aya kabar deui yén layanan Aora geus aktif
Juz (Basa Arab: جُزْءْ, plural أَجْزَاءْ ajzāʼ, harti saleresna "bagéan") nyaéta cara pambagian Al-Quran anu ngabagi Al-Quran jadi 30 bagéan
Sanajan Al-Quran bisa mulai maca ti bagéan mana waé, sistem ieu bisa ngagampangkeun jalma anu rék ngaji salila 30 poé (sabulan)
Juz dina Al-Quran anu paling dikenal nyaéta juz 30 anu disebut ogé "juz amma."
Eusina nyaéta surat anu ka 78 nepi ka 114 anu disebut ogé surah-surah pang pondokna dina Al-Quran
Pambagian juz dina Al-Quran bisa ditingali dina tabél ieu: Maca Al-Quran Sapoé Sajuz
Di Indonesia, aya gerakan maca Al-Quran sapoé sajuz anu dimimitian ku dua pamuda nyaéta Bhayu Subrata dan Pratama Widodo di taun 2007
Program ieu ngajak masarakat jang mulai rutin maca Al-Quran nepi ka bisa namatkeun (khatam) Al-Quran dina waktu sabulan
Kagiatan sarupa ieu teu dilakukeun ku umat Islam di Indonesia hungkul tapi geus jadi tradisi anu dilakukeun ku umat Islam di seluruh dunya
Umumna kagiatan ieu dilaksanakeun salila bulan Ramadhan di mana umat Islam paloba-loba ibadah, kaasup maca Al-Quran
Juz 30, atawa anu leuwih kasohor minganka Juz ‘Amma (Arab: جز عمّ), nyaéta juz pang tungtungna dina Al-Quran
Eusina nyaéta surat anu ka 78 nepi ka 114
Juz ieu dinamian "amma" ku sabab ngarujuk kana kata kahiji dina juz ieu nyaéta عم (trans: 'amma) dina surah An-Naba' ayat hiji
Hampir kabéh surah dina juz ieu téh surah-surah pondok anu diturunkeun di Mekkah (Makkiyah)
Ngan ukur aya tilu surah anu diturunkeun di Madinah (Madaniyah) nyaéta surah Al-Bayyinah, Az-Zalzalah, jeung An-Nasr
Surah anu boga ayat pang lobana dina juz ieu nyaéta Surah An-Nazi'at (46 ayat), Surah 'Abasa (42 ayat), jeung Surah An-Naba (40 ayat)
Surah Al-Quran anu pang pondokna ogé aya di juz ieu nyaéta Surah Al-Kausar anu panjangna ngan 3 ayat
Umumna, surah-surah dina juz ieu dibaca ku imam sanggeus maca Surah Al-Fatihan dina mangsa solat, boh éta solah wajib (Subuh, Magrib, Isya) boh solat sunaah berjamaah (Tarawih atawa Witir)
Di Indonesia, juz 30 biasana dicitak jadi buku sorangan anu dijudulan Juz Amma
Eusina ngan ukur nyantumkeun surah-surah juz 30 hungkul
Pengajaran Juz Amma
Pendidikan di Indonésia awalna ngan mangrupa pengajaran Islami anu teu formal tur teu boga struktur nu diselengarakeun ku pasantrén
Sistem pengajaranna béda-béda di unggal pasantrén sakumaha kurikulum anu dijieun mandiri ku tiap-tiap lembaga éta
Pengajaran museur ka sosok kyai atawa ulama
Sanajan kitu, pasantrén jadi lembaga hiji-hijina anu nyadiakeun pendidikan dasar jeung pendidikan luhur jang masarakat dina wanci éta
Awalna kabéh murid diajarkeun dasar-dasar maca huruf Arab
Tujuanna méh kabéh siswa bisa lancar maca Al-Quran
Bagian Al-Quran anu mimiti di pelajari nyaéta Juz Amma ku sabab eusina surah anu parondok
Siswa anu geus réngsé maca Juz Amma ngalanjutkeun aosana ka juz anu séjén
Sing saha murid anu berhasil ngaréngsékeun 30 juz Al-Quran, bakal dijieunkeun upacara kelulusan jang ngarayakeun kaberhasilan éta
Nepi ka kiwari, juz amma masih dianggap minangka gerbang jang diajar Al-Quran
Sanggeus namatkeun "iqra," biasana siswa dijarkeun maca juz amma saacan langsung maca Al-Quran anu utuh.métodeuieu masih réa dipaké boh di pasantrén boh di sakola, terutama di daérah-daérah di Pulo Jawa
Makkiyah ngarujuk kana ayat-ayat atawa surah-surah anu diturunkeun di Mekah
Sedengkeun surah-surah anu diturunkeun di Madinah, disebut Madaniyah
Nepi ka kiwari, masih kénéh aya sawala di antara para ulama jeung ilmuwan Muslim ngeunaan bagian Al-Quran anu mana anu kaasup golongan Makkiyah jeung Madaniah
Pambagian Makkiyah jeung Madaniyah
Réa pisan ilmuwan Muslim anu can tepung pendapat ngeunaan harti atau pembagian Makkiyah jeung Madaniyah
Sangking pentingna topik ieu, nepi ka akhirna muncul cabang élmu anu husus neuleuman perkara Makkiyah jeung Madaniyah anu disebut Ilmu al-Makki wa al-Madani
Sacara ringkes, para ulama jeung ilmuwan kabagi jadi dua golongan nyaéta anu maké téori konvénsional jeung téori kontemporer
Sacara kaseluruhan, pendapat para ahli studi Al-Quran konvénsional ngeunaan Makkiyah jeung Madaniyah bisa dibagi kana 4 téori: 1
Téori ieu ngadefinisikeun Makkiyah minangka ayat-ayat atawa surah-surah anu diturunkeun di Mekah, sedengkeun Madaniyah nyaéta ayat-ayat atawa surah-surah anu diturunkeun Madaniyah
Téori Subjéktif ("mukhatabin fi nuzuli")
Téori ieu ningali subjék atawa jalma anu disaur
Lamun ayat atawa surah éta aya kakaitan jeung masarakat Mekah, berarti kaasup golongan Makkiyah
Sabalikna, lamun ayat atawa surah éta aya kakaitan jeung masarakat Madinah, berarti kaasup golongan Madaniyah
Menurut téori ieu, panggilan jang masarakat Mekah ngagunakeun kalimah, ""yaa ayyuhannas", "yaa ayyuhalkafiruun", "yaa bani Adam"
Sementara, masarakat Madinah dipanggil ku kalimah, "yaa ayyuhal ladziina amanuu""
Téori ieu ngabagi Makkiyah jeung Madaniyah dumasar wanci turuna masing-masing ayat atawa surah dina Al-Quran
Lamun ayat atawa surah éta diturunkeun saacan Rasulullah hijrah ka Madinah, berarti kaasup Makkiyah, sanajan turuna ayat atawa surah éta téh teu di kota Mekah
Misalna di Mina, Arafah, Hudaibiyah, jeung lokasi séjéna
Sabalikna, lamun ayat atawa surah éta diturunkeun sanggeus Rasulullah hijrah ka Madinah, berarti ayat atawa surah éta kaasup Madaniyah, sanajan turunna teu di kota Madinah, misalna di Badar jeung Uhud
Téori Analisis Eusi ("content analysis")
Téori ieu ngabedakeun Makkiyah jeung Madaniyah dumasar eusi ayat atawa suratna
Téori ieu nyebutkeun yén ayat atawa surah Makkiyah eusina nyaritakeun Nabi-nabi anu bahaula
Sedengkeun Madaniyah nyaéta ayat atawa surah anu eusina hudud, faraid, jeung sajabana
Salah sahiji ilmuwan konvénsional, Saléh Subhi, nambahkeun karakteristik anu leuwih detil ngeunaan Makkiyah jeung Madaniyah anu dijelaskeun dina tabel ieu: Téori Kontémporér
Studi élmu Al-Quran kiwari ngahasilkeun téori-téori anyar ngeunaan pambagian Makkiyah jeung Madaniyah
Salah sahiji pakar élmu Al-Quran kontémporér nyaéta Nasr Hamid Abu Zaid
Anjeuna ngajukeun métode kritis ngeunaan pembagian Makkiyah jeung Madaniyah tanpa ngaleungitkeun jasa-jasa ilmuwan di wanci anu katukang
Dina pambukaan bukuna anu miboga judul "Mafhum an-Nash Dirasah fi 'Ulum Al-Qur'an," anjeuna nyebutkeun yén gaya basa antara fase Mekah, béda jaung fase Madinah
Fase Mekah, netepkeun dasar-dasar masarakat anyar anu patukang tonggong jeung masarakat heubeul anu réa nyicingan Mekah
Ayat-ayat atawa surah-surah nu kaasup fase ieu, ngajarkeun cara mikir anu anyar ngeunaan akidah, tauhid, jeung kamusyrikan ka masarakat Mekah
Sedengkeun fase Madina, menurut Nasr, nyaéta fase pambangunan sosial jeung legislasi pambangunan éta
Nasr nambahkeun yén tujuan ditetepkeunna syari'at hukum nyaéta jang ngalindungan masarakat tina kesesatan jaung jalma-jalma anu sesat, ku asumsi yén hukum pidana digunakeun jang ngalindungan masarakat Muslim
Dina nangtukeun Makkiyah jeung Madaniyah, Nasr teu ngabedakeun ayat atawa surah dumasar wengkon, wanci, atawa subjek, nanging kana realitas jeung téks anu didasarkeun dina gerak sajarah
Penjelasan lengkapna bisa ditingali dina tabél ieu: Pambagian Surah Makkiyah jeung Madaniah Dumasar Téori Géografis
Di handap ieu dibérédélkeun pambagian surah Makkiyah jeung Madaniah dumasar téori géografis (tempat diturunkeunna)
Madaniyah nyaéta golongan ayat atawa surah Al-Qur'an anu diturunkeun di Madinah atawa sanggeus Rasulullah SAW hijrah ka Madinah
Di handap ieu dibérédélkeun surah-surah anu asup kana golongan ieu: Tempo ogé
Kanggo maca penjelasan anu leuwih jéntré (téori, kritik, jeung sawala ilmuwan) ngeunaan topik ieu, mangga klik artikel Surah-surah Makkiyah jeung Madaniyah
Genre (asalna ti basa Perancis "genre," hartina jenis) nyaéta kategori anu biasana diterapkeun dina karya sastra, musik, film, atawa seni jeung hiburan séjéna, boh éta mangrupa lisan boh tulisan, boh audio boh visual, jeung sajabana
Kategori ieu dumasar kana sababaraha kritéria anu terus berobah nuturkeun kesepakatan jalma-jalma anu terlibat di jerona sakumaha perkembangan budaya anu bisa ngamunculkeun genre-genre anyar atawa ngaleungitkeun anu baheula
Robert Michael Schneider, nyaéta saurang aktor Amerika Serikat
Hordeng atau Gorden mangrupa potongan lawon atawa tékstil dipaké pikeun meungpeuk kaluar caang
Curtains anu mindeng ngagantung dina jero tina jandéla wangunan pikeun nyegah asupna cahya, contona peuting pikeun mantuan Anjeun bobo, atanapi tetep caang kaluar tina wangunan (pikeun nyegah jalma kana luar ka bisa ningali jero curtain ogé nyadiakeun separation visual di kaayaan sejen kayaning di pintonan panggung nu éta palaku ngalakukeun olahan ahirna maranéhna keur acara balik curtain bari panongton waited di hareup curtain nu
Lamun dipaké pikeun acara nu tangtu, biasana lamun acara dimimitian, curtain nu dibuka jeung ditutup nalika reureuh teh
Jama nyaéta ngumpulkeun dua solat wajib dina hiji waktu solat, ku cara ngalaksanakeun dina waktu solat saméméhna atawa nunda solat saméméhna dina waktu solat anu bakal kasorang
Solat-solat nu bisa dijama nyaéta solat lohor jeung solat asar, solat maghrib jeung solat isya'
Contona : Dalil jama
“Saestuna solat téh nyaéta kawajiban anu geus di tangtu keun waktuna pikeun jalma-jalma nu imal” (QS: An-Nisa’ ayat 103)
Jeung hadits mutawattir anu diriwayatkeun ku Ibnu Mas’ud, anjeuna cumarita “abdi teu pernah ninggali Rosul solat salian dina waktuna, iwal ti dua solat, anjeuna ngahijikeun solat maghrib jeung ‘isya di Muzdalifah”
Qosor numut keun basa Arab hartina ngaringkes
Sedengkeun pikeun hukum syara nyaéta ngaringkes solat fardlu anu opat roka’at jadi dua roka’at, anu tétép maca fatihah jeung surat tina Qur’an
ku kituna mung solat dhuhur, asar, jeung isya anu bisa di qosor, sedengkeun maghrib jeung subuh teu bisa di qosor, sabab asar ngan tilu roka’at, subuh ngan dua roka’at
Salah sahiji dalilna nyaéta “Jeung nalika aranjeun iinditan di dunya, mangka teu salah ngosor solat, lamun anjeun sieun ku jalma kafir” (QS: An-Nisa ayat 101)
jeung hadits mutawattir anu diriwayat keun ku Anas bin Malik “saestuna Nabi Muhammad saw solat dhuhur di dayeuh Madinah opat roka’at (teu di qosor) jeung solat asar di Dzi-Hulaifah (Miqat haji urang Madinah) dua roka’at (di qosor)”
Kiblat nyaéta kecap anu di serep tina basa Arab "qiblah", mangrupi salah sawios bentuk "masdar" (derivasi) tinu "qabala, yaqbulu, qiblah", nu ngandung harti nyanghareup atawa tuju, jeung panuju nu dimaksad nyaéta kabah
Kiblat anu ngandung harti tuju atawa panuju, sarua hartina jeung "jihah" ogé "syathrah" nu dina bahsa latin mah disebat "azimuth", tinu ilmu falak mah dihartikeun panuju anu posisina diukur tina titik kaler sapanjang garis "horizontal" nurutkeun tujuana jarum jam
Pendapat ulama ngeunaan kiblat, salah sawiosna: Muhyiddin Khazin, ngajéntrékeun kiblat téh panuju atawa jarak nu deukeut sapanjang garis anu ngalewatan dayeuh Mekah (Kabah) jeung tempat sual
Ulama satuju yén nu dimaksad kiblat téh nyaéta Kabah nu aya di Masjidil Haram deyeuh Mekah Saudi Arabia, sakumaha anu ditegeskeun dina Al-Quran surat Al-Baqarah ayat 143
144, 149, jeung 150. ogé dawuhan Nabi Muhammad saw “Nalika aranjeun rek solat pek sampurnakeun wudu tuluy nyinghareup kiblat tuluy takbir” (HR
Bukhari jeung Muslim ti Abu Hurairah)
Kabah atawa "Al Kabah Al Musyarrafah" (Kabah nu suci) nyaéta hiji wangunan anu aya di tengah-tengah masjid anu pang sucina numut keun agama Islam, Masjidil Haram, di Mekah, Hejaj, Arab Saudi
Tempat ieu téh tempat anu paling di mulya keun dina agama Islam
Kabah téh dianggap “Imah Alloh” nu mana sakabéh umat Islam di dunya nalika solat kudu nyanghareup ka kabah, parentah solat nyanghareup ka Kabah di sebat ogé kiblat
Wangunan nu suci sabudereun Kabah disebat ogé Masjidil Haram (Masjid nu suci)
Salah sahiji rukun Islam ngawajibkeun pikeun jalma nu airman tuluy mampu kudu ibadah haji sakali Saumur hirup
Rukun-rukun haji salah sahijina Tawaf anu ngurilingan kabah tujuh kali ngalawan arah jarum jam
Tawaf ogé sok dilakonan ku umat anu umrah
Madhab nyaéta istilah anu diserap tina basa Arab, nu boga harti jalan anu dipilih atawa ngaliwatan naon waé nu jadi tujuan hiji jalma boh konkrit atawa abstrak
Numutkuen para ulama nu ngarana madhab téh metode (manhaj) nu dibentuk sanggeus ngaliwatan pamikiran ogé panalungtikan, tuluy jalma anu ngajalankeunna ngajadikeun éta téh salaku jalan hirup anu jelas wates-watesna, bagian-bagianna, nu diwangun ku prinsip-prinsip Islam
Madhab numutkeun ulama fiqih nyaétamétodeufiqih husus nu dijalankeun ku hiji ahli fiqih mujtahid, nu beda jeung ahli fikih nu lian, nu ngajadikeun anjeunna milih sababaraha hukum dina wengkuan élmu furu
Ieu téh wangenan madhab sacara umum, lain madhab husus
Tragedi nyaéta istilah mindeng digunakeun dina ulikan sastra, utamana dina (carita) drama, midangkeun adegan adegan penting tur sérieus anu ngabulakarkeun cilaka (asor, kaniaya, sedih, jsté.)
keur palaku utama (protagonis);ku lantaran "nasib",kalemahan moral tokoh, teu kuat nahan paneka masarakat, jsté
Istilah tragedi asal muasalna:penting "kucéakna" sora domba (tragos) korban anu matak ketir waktu diayakeun upacara keur ngahormat déwa nu perwatekna nurunkeun mamala (di jaman Yunani kuna)
Titimangsa nyaéta tanggal, bulan, taun anu ditulis dina karangan, nuduhkeun waktu (mangsa) dikarangna, ditulisna, atawa disalinna
Pikeun ulikan sastra mah, utamana widang sajarah sastra, ayana titimangsa téh pohara pentingna
Tradisi nuliskeun titimangsa geus aya dina periodeu naskah kuno ogé, malah dina prasasti, tapi biasana disimbulkeun mangrupa candrasangka
Skétsa nyaéta karangan prosa pondok, mangrupa déskripsi atawa "carita" anu teu ngawujud lalakon, jsté., ukur salalar, dibacana karasana hampang
Skétsa bisa dipasing-pasing dumasar kana eusina
Contona, karangan-karangan anu dimuat dina "Di Lembur Kuring" karya Syarif Amin
Transkripsi nyaéta istilah transkripsi ngabogaan rupa-rupa harti
Salasahiji di antarana sarua jeung alih aksara, upamana nyalin téks naskah ( manuscript) aksara Arab kana akasara Latén; lain ditarjamahkeun da basana mah sarua
Réa digunakeun dina ulikan naskah
Dina harti di luhur, sarua jeung transliterasi (Ing.transliteration&lt;Lat.trans-alih+liters aksara)
Sindékdekeu nyaéta salah sahiji wanda métapor,nyebut hiji atawa sabagian padahal anu dimaksud mah sagemblengna atawa kabéh ("para pro toto);" atawa sabalikna,nyebut sagemblengna padahal anu dimaksud mah hiji atawa sabagian ( "totem pro parse" )
Contona : Pagawéan loba teuing leungeun mah moal bener (maksudna réa teuing jelema anu milu ngagarap)
Pertandingan téh rék diayakeun di Bandung (di stadion nu aya di Bandug)
Téks sisipan nyaéta Istilah "side text," atawa téks sisipan, "téks samping," digunakeun dina wacana carita drama
Carita drama téh (tinulis) gelarna dina wangun dialog atawa paguneman antarpalaku; pangarangna siga anu "teu pipilueun"
Dina perluna méré pituduh atawa katerangan, boh keur sutradara, keur pamaén, boh keur nu maca, sok disisipkeun; ditulisna biasana sok dibédakeun tina wangun aksara dialog (ku citak kursip), atawa mungkin ditulisna di antara tanda kurung; eusina pondok ringkes
Terjemahan téh nyaéta karya hasil nerjemahkeun tina basa séjén
Istilah sejen na nyaéta alih basa
Terjemahan karya sastra biasana diusahakeun sangkan papak pisan jeung aslina
Lian ti mertahankeun segi-segi séjénna
Anu diutamakeun téh segi basana (gaya basa, pilihan kecap, ungkara, jsté) jeung kualitas senina
Ajip Rosidi (kurang leuwih taun 80-an) kungsi midangkeun artikel nu nétélakeun yén tarjamahan téh kudu "geulis" jeung "satia"maksud kaéndahanana kudu bisa kapindahkeun, satia maksudna ulah méngpar tina rakitan wacana sumber
Tironan asalna tinu bahasa inggris "imitation" (ing : imitate) nu hartosna niru/ niron
Dina kritik sastra istilah tironan téh aya larapna dua rupa : (1)
nuduhkeun hakékat sastra, katut seni sejénna
nuduhkeun hubungan hiji karya sastra kanu karya séjénna anu enggeus mantuan jadi modél
Dina larapan kahiji, karya sastra dipandang minangka tironan paripolah manusa
Nu dimaksud tironan téh sabangsa réprésentasi (ngagelarkeun deui) dina harti panyajak niron ku jalan nitenan salah sahiji laku lampah manusa, sarta tuluy ngegelarkeun deui dina média anyar atanapi bahan anyar
Sinismeu atawa sinismé nyaéta paripolah atawa sikep jalma sinis; curiga waé,teu percaya kana kajujuran maksud batur ,kana kahadéan haté batur,kana pagawéan batur;atawa ngarendahkeun ajén-ajén kahirupan.Disebut di dieu lantaran omongan-omongan jeung paripolah sinis sok digunakeun keur karakterisasi tokoh,boh dina fiksi boh dina drama
Suluk nyaéta istilah anu mindeng digunakeun dina babaran ngeunaan pagelaran wayang; yén kakawén anu biasa dihaleuangkeun ku dalang mangrupa purwaka téh saéstuna ngandung ma'na suluk, siloka, atawa perlambang
Ku kituna, istilah suluk téh dikeunakeun kana wacana puisi anu eusina ngandung siloka; luhur anjénna sabada disurahan atawa dima'naan
Hartina, siloka mangrupa éksprési nu dipak dina wangun lambang jeung métafora
Tangtu waé, unggal siloka lain ngan saukur méré rupa-rupa tafsir, tapi ogé bisa ngabalukarkeun salah harti lamun ditafsirkeun sacara salah jeung sagawayah
( Guneman &lt; gunem; gunem catur badami ) Paguneman ngandung harti omongan sual jawab nu keur cacarita, antara dua jalma atawa leuwih.Carita bisa dirakit dina wangun paguneman, boh sagemblengan ( dina carita drama ) boh dina bagian bagian anu diperlukeun wungkul ( carita pondok,novel,wawacan ).Lian ti istilah paguneman, digunakeun ogé istilah dialog ( ing.dialogue &lt; Pra.Kuna &lt;Lat.&lt;Yun.dialogos&lt;dialegin&lt;dia-di antara + legein nyarita,ngomong )
Sonéta téh nyaéta puisi lirik 14 padalisan anu ditulis dina hiji stansa atawa sapada
Patokan purwakantina anu geus ngabaku dina sastra inggris aya dua rupa, nyaéta (1) sonéta itali; puisi téh diwangun ku dua bagian utama,bagian oktap (oktave), dalapan padalisan, purwakantina a b b a a b b a, bagian séstét, genep padalisan, purwakantina c d e c d e, sakapeung c d c c d c;(2)sonéta inggris;diwngun ku tilu kuatrén jeung kuplét pungkasan, purwakantina a b a
kuplét pungkasan, purwakantina a b a b c d c d e f e f g g. Asupna wngun sonéta kana sastra Sunda méh bareng jeung gelarna sajak(bébas), tapi teu produktip.Nurutkeun M.A.Salmun (1963;79) sonéta anu kapanggih dina sastra Sunda diwangun ku dua quatrain anu disebut octavo praemes jeung dua terzine anu disebut sextet conclussie
Randegan nyaéta pegatna atawa ereunnan kedaling lisan pikeun saheulaanan sangkan nimbulkeun wirahma nyarita atawa maca
ku lantaran kitu, laguna tacan turun (mungkas)
Ragragna randegan di antran dua kecap di tengah ungkara atawa di antara padalisan
Merenahkeun randegan pohara pentingna dina déklamasi atawa maca puisi (poerty réading) sabab milu nendeskeun harti, léotan wirahma, atawa éndahna puisi
Périodeu, atawa period, période, nyaéta mangsa anu mangrupa bagian tina kamekaraan (sajarah) sastra sagemblengna
Munculna hiji périodeu téh bisa jadi lantaran némbongkeun pasipatan-pasipatan, kondisi, jste
Anu béda jeung périodeu saheulaeunana
Sajarah sastra Sunda geus dicaroba dijieun périodisasina ku para ahli; sarta katinggal aya géséhna dina hal réana périodeu, ngaran-ngaranna, jeung titiwarsana
Carita rayat atawa carita balaréa nyaéta warnaning carita heubeul anu sumebar dimasyarakat tatapa ku cara lisan,bari teu kanyahoan saha pangarangna (anonim)
Ku lantaran nyebarna lisan,bisa jadi ngalaman rupa-rupa raéhna (ngurangan,nambahan,jsté) sarta bisa jadi nimbulkeun versi
Anu kagolong carita rayat umumnamah dongeng,legenda,jeung mite
Dongeng-dongeng anu katingalina ciptaan anyar ogé bisa kénéh kaasup carita rayat asal geus sumebar di masarakat sarta anonim
Ritual téh hartina ngandung sipat ritus, warnaning upacara, saperti ngaruat, salametan, kariaan, nyuguh, jsté
Disebut di dieu duméh aya patalina jeung sastra, boh langsung boh henteu
Upamana pagelaran mantun, anu midangkeun lalakon-lalakon pantun, saenyana mah teu leupas tina tradisi ngaruat, salametan, atawa sukuran
Satir nyaéta kecap anu disebut satir atawa satire
Satir nyaéta karya sastra (sajak, carita pondok, carita drama, jsté) anu eusina sumindir (boh sagemblengna boh sabagian); rupaning kabokbrokan sosial, kabodoan, kateuadilan,jsté., digelarkeun jadi (adegan) guguyon, ngageuhgeuykeun, tapi seukeut ngajak mikiran
Sandiasma nyaéta ngaran sabenerna.saharti jeung pseudonym dina basa inggris(&lt;pra.&lt;yun.pseudes palsu +onyma ngaran).asupna kna istilah pédah réa pangarang sunda anu ngagunakeun ngaran samaran dina karyana,boh sawaktu waktu boh salilana.tacan kapaluruh naon maksud anu saenyana anu matak ngagarunakeun sandiasma.pangarang -pangarang anu kungsi ngagunakeun sandiasma téh di antarana achmad basach,moch.kurdi,M.A salmun,ayatrohaédi
Panyajak téh nyaéta pangarang sajak,atawa pangarang anu léuwih dikénal minangka pangarang sajak lantaran karyana léuwih réa dina wangun éta,atawa punjulna memang dina karya warna éta
Para panyajak Sunda di antarana waé nyaéta: Ajip Risidi,Ayatrohaedi,Dedy Windygiri,Eddy D.Iskandar,Etti RS,Godi Suwarna,Kis WS.,Hasan Wahyu Atmakusumah,Nita Widiati Efsa,Odji Setiadji AR,Rachmat M.Sas Karana,Sayudi,Surachman RM,Taufik Faturohman,Usep Romli HM,Yayat Hendrayana,Yus Rusyana
Péso Pangot nyaéta Sabangsa péso atawa ngaran rupa péso paranti "nulis" dina daun lontar, jaman baheula
Anu di sebut nulis téh saenyana mah ku cara nurih atawa ngoét
Tapak nulis téa engkéna jadi hideung lantaran geutah daun, pageuh, nepi ka tulisan téa bisa kabaca
Péso pangot kitu gunana kapanggih tina wawangsalan anu kieu unina: Péso pangot ninggang lontar, titis tulis bagja diri
Istilah péso pangot dina sastra kaangkat ku ulikan naskah sunda buhun, anu bahanna tina daun lontar atawa nipah
Kertas saéh nyaéta keretas anu dijieunna tina kulit kai saéh, diolah sacara tradisional
Dina jaman baheula keretas saéh mindeng dipaké bahan naskah ("manuscript)"; naskahna disebut naskah saéh
Nilik kana sawatara naskah saéh anu bisa kénéh kapanggih, bisa ditétélakeun yén keretas saéh téh kasap,bayubud,henunte lemes cara umumna keretas buatan jaman ayeuna
Nurutken katerangan R. satjadibrata (1954) tangkal saéh téh sok dipaké pangiuh-ngiuh petétan kopi
Rumpaka nyaéta téks lagu,sarua jeung "lirik" (Ind
).Karangan anu aralus dina wangun dangding,anu dimuat mangrupa karya sastra,sakapeung sok dipaké rumpaka tembang (Cianjuran).Henteu kudu nyipta lagu anyar sabab lalaguan tembang umumna ngagunakeun rumpaka dina wangun pupuh
Retorik nyaéta istilah nu muncul dina paham aristoteles anu nganggap puisi atawa karya sastra mangrupa salasahiji wanda imitation (tironan),sastra museurkeun diskusina kana unsur unsur saperti galur carita,palaku,buah pikiran,jeung diksi nu aya dina karya sastra
Stansa atawa stanza nyaéta sarakit sababaraha padalisan puisi, biasana opat-opat atawa leuwih
Polana angger jeung mangrupa bagian tina sagamblengna puisi
Dina wacana tinulis antar stansa téh dicitakna atawa ditulina direnggangkeun (aya rohang); dina basa Itali basa stanza téh ngandung harti tempat pangeureunan
Bisa disaruakeun jeung istilah pada (dina guguritan)
Biasana padalisan-padalisan dina stansa téh angger pola wirahmana, panjangna méh sarua, angger jumlahna
Dumasar kana prékwénsi makéna, réana pdalisan dina stansa (pada), dina sastra inggris ilahar aya nu disebut (1)"couplet", atawa kuplét, dua-dua padalisan, (2)"tercet" atawa triplét, tilu-tilu padalisan, purwakanti laraswekas, (3)"terze rima," sawanda jeung "triplet," tapi purwakantina pacorok a b a, b c b, c d c, (4)"quatrain," opat-opat padalisan
pang populérna, (5)"rhyme royal," (6)"ottava rima," dalapan-dalapan padalisan, purwakanti tina abababcc, (7)"Spenserian stanza" (dumasar kana sajak-sajak Edmund Spenser)
Kailaharan ngarakit padalisan kitu wandana dina sastra Sunda ogé geus jadi tradisi.Bandingkeun jeung wawangsalan, rarakitan,
Sripanggung téh mangrupa istilah dina Seni pagelaran sandiwara, hususna dina lalakonan babad atawa desik
tina sisi carita sripanggung téh (wanoja) salawasna jadi "pasanggan" satria
Biasana nyekel rol putri
Di sebut sripanggung sabab nya ieu anu jadi kembang pagelaran téh kareueus panongton
Pitokohana biasana anu pangawakanana jeung rupana pangtegepna, jeung ngora kénéh umurna
Metapor atawa metafora nyaéta gaya basa anu ngandung babandingan,ku jalan nyebut hiji barang, padahal anu dimaksud mah anu sejen lantaran dianggap boga pasipatan atawa ciri-ciri anu sarua
Dina harti jembar, metapor ngurung rupa-rupa gaya basa babandingan: metonimi, personipikasi, smile, jste
Puisi atawa Sawér téh saenyana mah rumpaka sawér , anu biasa dikawihkeun atawa ditembangkeun ku tukangna (ahlina) dina upacara nyawér
Upama ditilik wangun puisi mah , aya anu dina wangun sa'ir , pupuh , jeung sisindiran
Wangun mana anu diutamakeun aya patalina jeung kamekaran upacara nyawér
Nilik eusina , utama mah papatah , pépéling , atawa babaran anu tujuanana angger ka dinya , luyu jeung pungsi nyawér
Tapi tara gembleng nepi ka bubuk leutikna, diluyukeun jeung upacara
Rakitan lantip nyaéta kecap anu diucapkeun maksudna ka ditu tapi hartina ka dieu atawa kalimat anu salah tapi nu ngadenge na teu ngarasa salah jeung langsung ngarti Conto •Gedekeun tv na •Abi Hoyong abus tv •Jang, Pangmegatkeun angkot
•Udin punteun, Pangmareumankeun kompor
Sastra modéren biasana digunakeun pikeun lalawanan sastra tradisional;atawa périodeu pamungkas sastra kontémporér
Anu biasa dijadikeun ciri-cirina, bédana jeung nu ti heula di antarana, tina hal konsépsi sastrana, wangun karanganana, basa, gaya basa, média, téma (umumna), wanda karya,j sté
Anu disebut sastra Sunda modéren kiwari ti mimiti awal abad ka-20
Komédi (, "kōmōidía") nyaéta hiji karya anu lucu, nu umumna boga tujuan pikeun ngahibur, utamana dina televisi, pilem, jeung guyonan
Dina seni teater, utamana téater Barat, komedi ogé salah sahiji genre téater nu asalna ti Jaman Yunani.&lt; Satir atawa satir pulitik ngagunakeun jenis komédi ironi pikeun ngagambarkeun hiji jalma atawa hiji lembaga
Asalna istilah komédi nyaéta drama atawa carita anu pungkasannana kabagjaan keur palaku utama atawa témana henteu tragis
Saterusna dikeunakeun kana rupa-rupa pagelaran atawa carita pilem anu ngolah humor sarta dipungkas ku kabagjaan palaku utama, sareng novel atawa wangun séjén anu némbongkeun téma pikalucueun
Motip nyaéta unsur utama anu mindeng muncul deui muncul dina carita;bisa jadi mangrupa kajadian , wanda, atawa pormula
"Budak anu diteungteuinganan ku indung téré meunang pitulung sarta tuluy hirup senang" mindeng kapanggih dina dongéng
"Nu boga lalakon nyamar jadi badéga" mindeng kapanggih dina carita wawacan
Pormula "jalma hianat meunang wawales dina ahir carita" mindeng kapanggih dina fiksi
Èta kabéh mangrupa conto motip
Aliterasi téh nyaéta salasahiji wanda purwakanti, repetisi (malikan) sora awal dina dua kecap atawa leuwih, anu ngarendeng dina frasa, dina sapadalisan sajak, jste., atawa sora dina engang anu ditandeskeun
Sorana bisa konsonan bisa vokal
aliterasi ngurung dua rupa
Antitẻsis tẻh mangrupa salasahiji gaya basa; kontras harti atawa klausa anu pasambung, biasana ditandeskeun ku susunan ungkarana anu sawanda
Contona : Manusa darma usaha, Gusti anu marengkeun Hirupna mah beunghar, tapi miskin (maksudna rajakayana mah loba, tapi teu meunang kabagjaan)
Sastra lisan nyaéta rupa-rupa karya sastra anu sumebarna ngagunakeun média lisan
Gelarna sastra lisan dianggap leuwih heula batan sastra tinulis
Najan tacan bisa dicindekkeun kalawan tandes, mémang aya ciri-ciri anu bisa dipatalikeun jeung sipat lisan
Upama, caritana réa anu kawilang parondok, leubeut ku gaya repetisi, wangun puisi pohara kaugerna, beunghar ku purwakanti
Ciri-ciri kitu méh bisa dipastikeun luyu jeung kahirupan sastra lisan; kudu gampang diapalkeun da kudu ditalar
Naskah lontar téh nyaéta naskah-naskah ("manuscript") anu bahanna tina daun lontar (sabangsa tangkal palem), meunang neukteukan rata-rata panjangna kurang leuwih 20 cm
Ditulisna (diturih) ku péso pangot, péso leutik ngelik seukeut ka tungtung, sabangsa péso raut
Dumasar kana périodeuna, naskah-naskah lontar téh kagolong kana naskah kung atawa naskah buhun
Nurutkeun taksiran, naskah-naskah lontar téh réa nu teu kawariskeun ka génerasi urang, kaburu musna
Alesana mah rupa-rupa
Anu kapanggih kénéh dikoléksikeun di perpustakaan atawa di musieum; diwadahan husus anu disebut koropak
Sacara étimologis, kecap lontar téh mangrupa métatésis tina rontal, nu hartina daun (ron), jeung tal, maksudna daun tal
Dumasar katerangan dina Sang Hyang Sasana Mahaguru, karya Sunda buhun nu ditulis abad ka-15, nulis dina lontar disebutna carik, nu dibédakeun jeung istilah nulis dina gebang, nyaéta ceumeung (hideung)
Litotes istilah asal tina basa Yunani,hartina biasa,basajan;mangrupa salah sahiji wanda gaya basa
Maksud omongan diréka dina wangun ungkara nganégatipkeun kecap sabalikna
Gaya litotés mindeng nimbulkeun ironi anu seukeut.Contona: "Manéhna téh apanan "lain" nu pangpinterna sadunya"; maksudna manéhna téh bodo
"Éta lembur teu matak pikabetaheun "; maksudna rarujit,teu aman,jsté
Mémén téh istilah buhun, hartina dalang.Ieu istilah kapanggih dina naskah Sunda kuno "Sanghyang" Siksa "Kanda ng Karesian" "(1440 Saka; 1518 maséhi)."
Unina: "Hayang nyaho di sakwéh ning carita ma:Damarjati,Sanghyang Bayu,Jayaséna,Sédamana,Pu Jayakarma,Ramayana,Adiparwa,Korawasarma,Bimasora,Rangga lawé,Boma,Sumana,Kala Purbaka,Jarini,Tantri; sing sawaték carita ma Mémén tanya (Hayang nyaho di sakwéh ning carita ma:Damarjati,Sanghyang Bayu,Jayaséna,Sédamana,Pu Jayakarma,Ramayana,Adiparwa,Korawasarma,Bimasora,Rangga lawé,Boma,Sumana,Kala Purbaka,Jarini,Tantri;nya sakur/sagala rupa carita mah tanyakeun ka dalang)".Tina ieu petikan bisa dicindekkeun yén alam harita di urang geus nyebar carita-carita anu ayeuna disebut carita wayang
Konotasi téh nyaéta rupa - rupa harti atawa rasa tambahan, pakait harti atawa pakait rasa, anu dikandung ku hiji kecap
Upamana kecap "gamuleng," harti lain geulis wungkul tapi dibarengan ku rasa pikaresepeun
"Konotatip",atawa konotatif, hartina ngandung konotasi
Ngolah konotasi pohara pentingna dina karya sastra, utama puisi
Arkaismeu, atawa arkaisme, nyaéta kecap-kecap kuna atawa wanda kuna dina wacana sastra buhun; atawa niru-niru, ngagunakeun kecap-kecap kuna, gaya ungkara kuna, jsté
Cara kitu mangrupa usaha pangarang, upamana lantaran hayang nandeskeun latar (waktu) jaman baheula
Contona, wanda novel perang bubat karya Yoséph Iskandar
Asonansi téh mangrupa purwakanti sora, aya vokal anu sarua dina runtuyan kecap atawa engang; utamana dina engang anu ditandeskeun
Salmun (1963:5) nyaruakeun istilah asonansi jeung maduswara
Contona: Diri nu ngarasa nyeri, raga nu ngarasa lara (i,i;a,a)
Lieuk euweuh, ragap taya (eu,eu;a,a)
Lakun nyaéta réa digunakeun dina ulikan naskah ("manuscript"); maksudna ruas kosong, bagian anu leungit, atawa copong
Lamun dina keur ngabanding-banding téks naskah (leuwih ti hiji) katingali aya kecap, sawatara kecap, atawa bagian anu leungit,"ompong", éta kaayaan téh disebutna lakun
Contona: Naskah A1 :...raja putra ogé iang babarengan... Naskah A2 :...raja putra iang babarengan... Naskah A3 :...raja putra ogé iang babarengan... Naskah A4 :...raja putra ogé iang babarengan... Dina conto di luhur katiténan aya lakun dina naskah A2 Ngabanding-banding naskah cara kitu téh pikeun meunangkeun kacindekan naskah mana saenyana anu masih kénéh gembleng téksna
Judul téh nyaéta judul karangan,ngurung:judul carita, judul carita pondok, judul drama, judul dongéng, judul guguritan, judul lalakon, judul novél (roman), judul sajak, judul wawacan, jsté
; nyaéta ngaran macakal anu jadi ciri kana éta karangan
Dina karangan-karangan tinulis henteu hésé néangannana da ilaharna geus aya tulisanna dina awal karangan
Carita-carita lisan ogé ari geus ditulis mah sok tuluy dijudulan
Ari carita anu ditulis mangrupa naskah "(manuscript)" umumna mah tara ditulis judulna,nu matak sakapeung mah hiji carita téh judulna sok béda-béda
Contona, aya naskah "Babad Godog", "Wawacan Kian Santang, Wawacan Gagak Lumayung" , padahal eusi caritana mah sarua
Judul lalakon-lalakon pantun biasana nurut kana ngaran palaku utamana
Contona, "Badak Pamalang, Bujang Pangalasan, Ciung Wanara, Demung Kalagan, Lutung Kasarung, Mundinglaya, Raden Tanjung."
Antiklimaks nyaéta pungkasan carita atawa bagian carita, anu kontras pisan jeung awalna
Tina bagian carita anu daria, ngeusi, tegang, muncakna persoalan, ngadadak robah dipungkas ku kajadian anu biasa, kurang anjénna, ku guguyon atawa sindir
Anu disebut kuintét, atawa kuint, nyaéta sajak(puisi) anu sapadana diawangun ku lima - lima padalisan
Kuatrén téh, atawa "quatrain," nyaéta pada sajak atawa puisi (wangun ugeran) anu diwangun ku opat jajar, atawa sajak anu sapadana diwangun ku opat-opat padalisan
Konplik carita, atawa konflik, nyaéta unsur carita anu ngandung pertentangan (lalawanan), pacéngkadan, béda karep, jsté
antara palaku utama (protagonis) jeung antagonis
Lian ti konplik antarpalaku, bisa jadi ngalawan nasib, nolak kaayaan (lingkungan) lantaran jadi panghalang kahayang, perang batin dina diri palaku sorangan
Latar téh, atawa "setting," nyaéta gambaran waktu, kaayaan panjaman, patempatan, lingkungan, suasana, jsté
anu ngalantaran kajadian carita
Tegesna mangrupa salah sahiji komponén dina adegan karangan
Merenah henteuna milih latar jeung ngadĕskripsikeunana milu nangtukeun ajĕn karangan
"Kitsch" &lt;Jerman &lt; "kitschen" mungkus, mulen) Kitsch téh pasipatan anu dikeunakeun kana karya seni (lukis,drama, sastra, jsté
); saliwat mah éta karya téh gumilang, pinunjul, tapi ma'nana déét, dirakit keur tujuan populér
warna lokal téh nyaéta gambaran anu rada Wincik dina fiksi ngeunaan latar, adat istiadat,cara barang paké,omongan (ku basa wewengkon),pola pikir palaku,jsté.Anu ngagambarkeun hiji wewengkon
ILAHAR, ROMAN ieu istilah disebut ku M.A
Salmun (1963 : 97) pikeun golongan roman atawa novel anu eusina nyaritakeun kajadian-kajadian anu ilahar, bisa atawa mungkin kajadian dina kahirupan masarakat; lain pamohalan
Galur carita, atawa galur, nyaéta leunjeuran carita, runtuyan kajadian carita anu pataréma nepi ka ngarakit jadi lalakon anu gembleng
Salasahiji wanda drama anu dialog-dialogna dina wangun kawih,dipirig ku waditra
Ieu istilah kungsi dipaké waktu Mang Koko( Koko Koswara) magelarkeun drama Si Kabayan dina wanda éta
Istilah Kadalon digunakeun ku M.A.Salmun (1963 : 25 ) pikeun salasahiji corak basa janget (plastisita basa); dina harti sarua jeung pléonasmeu.Sipat kadalon anu kaleuwihan téh sakapeung mah sok jadi mamanis basa.Contona : Kembar sapasang; jangkung luhur; ngapung ka luhur; ngapung ngawang-ngawang
Sepulsa hiji pausahaan Indonesian kalibet dina widang pangmayaran online
Platform basis situs web sareng aplikasi nu nyadiakeun jasa pikeun pamayaran teratur tagihan jeung kaperluan sapopoé ieu diwangun dina taun 2015, sarta bisa dipaké ku saréréa pikeun free
Sepulsa diadegkeun di taun 2015 ku Ananto Wibisono jeung Jefrey Joe
Boh saméméhna digawé di Groupon Indonesia, di mana Jefrey nempatan posisi jeung Ananto salaku Kapala tina ETA
Sepulsa geus ngalaman hiji-time turn logo nu dina taun 2017
Dina taun 2018, Sepulsa dilegakeun bisnis anak ku launching sababaraha bisnis séjén saperti hiji lembaga anu ngamungkinkeun pamaké anak pikeun ngajual jeung ngadistribusikaeun produk Sepulsa
Thomas Hobbes ti Malmesbury () nyaéta hiji filsuf Inggris aliran empirisme
Manéhna nyumbang pendapat ngeunaan konsép manusa tina sudut pandang empirisme-materialisme, jeung pendapat ngeunaan hubungan manusa jeung sistim nagara
Hobbes mangaruhan sakabéh widang pangajaran moral di Inggris sarta falsafah pulitik, utamana liwat bukuna anu miboga judul "Leviathan"
Hobbes teu ngan kawentar di Inggris, tapi ogé di Éropa
Salian dipikawanoh minangka filsuf, Hobbes ogé kawentar minangka ahli matematika jeung sarjana klasik
Manéhna kungsi jadi guru matematika Charles II sarta nerbitkeun tarjamahan "karya sastra Iliad" sarta "Odyssey" karya Homeros
Awal kahirupan jeung pendidikan
Thomas Hobbes (1588-1679) lahir di Malmesbury, hiji kota leutik anu jarakna 25 kilométer ti London
Manéhna lahir kaping 15 April taun 1588
Wanci Hobbes lahir, armada Spanyol keur diserbu ku Inggris
Ramana Hobbes nyaéta pendeta di Westport, bagian Malmesbury
Ramana gaduh masalah jeung gareja di kota éta jadi manéhna kabur ti kota bari ninggalkeun Hobbes anu kapaksa kudu diurus ku emangna
Taun 1603-1608, Hobbes kuliah di Magdalen Aula, Oxford basa umurna masih kénéh 14 taun
Nurutkeun kasaksian manéhna pribadi, Hobbes teu resep palajaran fisika jeung logika Aristoteles
Manéhna leuwih resep maca ngeunaan éksplorasi wilayah-wilayah anyar ogé nalungtik peta bumi jeung béntang
Alatan éta, astronomi jadi hiji widang elmu nu dipikaresep ogé ku Hobbes, jeung terus digawekeun ku manéhna
Saterusna, Hobbes ogé kungsi ngarasa kaduhung ku sabab manéhna teu diajar matematika bari kuliah di Oxford
Karya dina Uk
Sanggeus ngarengsekeun sakolana, Hobbes meunang pakasaban minangka guru ka kulawarga bangsawan, nyaéta kulawarga Cavendish
Murid Hobbes nyaéta William Cavendish anu jadi ahli waris kulawarga eta
Salian ti jadi guru, Hobbes ogé ngalakonan hiji peran minangka sekretaris, babaturan, sakaligus bendahara jang William Cavendish
Dina taun 1614-1615, Hobbes jeung William ngumbara ka Perancis jeung Italia, di mana maranéhna diajar basa Italia
Sanggeus mulang ka Inggris dina taun 1616, Cavendish kungsi patali jeung Francis Bacon jeung Hobbes pikeun ngalakukeun sababaraha pakasaban sekretariat jang Bacon
Babarengan jeung William, Hobbes jadi apal dunya pulitik, boh dina konsep jeung praktékna
Dina taun 1614 jeung 1621, William jadi anggota parlemen di Inggris, ku kituna Hobbes kungsi ngilu ilubiung dina sesi parlemen
William Cavendish pupus di taun 1628, mangsa Hobbes geus réngsé nerjemahkeun Thucydides
Karya Hobbes éta jadi karya ilmiah anu berharga sabab éta téh karya munggaran nu diterjemahkeun ti basa yunani langsung ka basa Inggris
Salian ti éta, dina karya éta aya ogé peta wilayah yunani jaman baheula anu dikumpulkeun ti loba sumber tur digambar ku Hobbes sorangan
Hobbes ogé mintonkeun sikapna anu ngadukung sistem monarki Inggris jeung teu resep ka sistem démokrasi
Dina otobiografina, Hobbes nyebutkeun yén Thucydides ieu sajarah paporitna sabab "nembongkeun yen sistem demokrasi téh teu kompeten"
Sanggeus pupusna William, manéhna kaluar ti pakasaban di kulawarga Cavendish salila dua taun
Dina waktu éta, manéhna gawé deui minangka guru barudak bangsawan
Dina 1629 nepi ka 1630, Hobbes jeung murid-muridna ngumbara ka Perancis jeung Swiss
Di Jenéwa, salila bulan April nepi ka juni 1630, Hobbes mimiti maca buku Eukleides anu judulna "Unsur" tur jadi resep kanamétodeudeduktif Eukleides
Sanggeus balik ka Inggris, dina taun 1631, Hobbes balik ka kulawarga Cavendish pikeun jadi guru anakna William
Dina wanci ieu, Hobbes diajar matematika jeung widang-widang élmu sains anu sejena
Periode 1630-an jadi taun penting dina perkembangan intelektual Hobbes
Dina waktu ieu perhatian Hobbes ngeunaan élmu optik, mimiti ka garap
Sajaba ti éta, pamikiran filsafat politik Hobbes ogé mimiti mekar, sakumaha katempo dina buku "Unsur Hukum" nu diterbitkeun di ahir dékade 1630s
Dina 1634, Hobbes jeung murid-muridna ngumbara deui ka Éropa, nyaéta ka nagara Perancis jeung Italia
Pangumbaraan éta méré pangaruh gedé ka perkembangan intelektual Hobbes sabab manéhna mulai wawuh jeung elmuwan tur matematikawan Perancis
Sanggeus Hobbes balik ka Inggris di bulan Oktober 1636, manéhna mulai nulis karya-karya filsafat
Salah sahiji karya élmu filsafat Hobbes nu pangheubeulna nyaéta hiji naskah ngeunaan élmu optik judulna "Latin Optik MS"
Karyana réngsé dina taun 1640
Hobbes ogé nulis naskah séjén ngeunaan metafisika jeung epistemology
Karya Hobbes dina widang sains jeung metafisika sempet dieureunkeun di ahir dékade 1630-an sabab kaayaan pulitik anu keur teu puguh
Di 1637, kakawasaan Raja Charles I mimiti dikritik
Hobbes mintonkeun pangrojong ka raja ku nampilkeun buku "Unsur Hukum" pikeun ngajawab kritik ngeunaan kakawasaan mutlak anu dipiboga ku raja
Karya Hobbes saterusna nyaéta "De Cive" jeung "Leviathan", ngajentrekeun pamikiran Hobbes anu saacana
Dina 1640, Hobbes mimiti mertimbangkeun hirup di Paris, Perancis, ku alesan kaamanan sarta jang meberkeun pamikiran-na
Tapi, naon nu jadi alesan miangna Hobbes ti Inggris ka arah Perancis nyaéta sawala nu lumangsung di parlemen dina kaping 7 oktober 1640
Dina sawala eta, golongan anu anti-monarki mimiti nantang golongan anu pro-monarki jeung ngarojong kakawasaan mutlak
Ku sabab Hobbes hariwang bakal dititah mertanggungjawabkeun "Unsur Hukum", manéhna miang ka Paris
Di Paris, Hobbes dibantuan ku batur sapakasaban-na nu namina Mersenne
Dina taun 1642, Mersenne ogé mantuan Hobbes jang nerbitkeun karyana ""De Cive"
Ngaliwatan buku, Hobbes ngadegkeun reputasina minangka panulis dina widang pulitik nu kasohor di Éropa
Teu lila saterusna, Mersenne ogé mantuan medarkeun sababaraha conto karya Hobbes dina widang fisika jeung élmu optik dina dua volume kompilasi di taun 1644
Judul karya Hobbes anu kadua nyaéta "Cogitata physico-ieu ngabogaan" jeung "Universae""
Ngaliwatan Mersenne ogé, Hobbes bisa wawuh jeung filsuf sarta élmuwan Perancis di awal taun 1640
Salila periode 1640, Hobbes méré perhatian leuwih ka widang fisika, metafisika, jeung téologi tinimbang filsafat politik
Dina taun 1642-1643, Hobbes nulis karya jang ngalawan pamikiran filsus Aristotelian Katolik anu ngaranna Thomas Bodas Saterusna dina taun 1645, Hobbes boga masalah jeung téolog Gareja Anglikan anu ngaranna John Bramhall ngeunaan alam kehendak bebas
Taun 1646, Hobbes dipenta jadi guru matematika jang Pangeran Charles II, putrana Raja Charles I. Pakasaban ieu nyababkeun Hobbes boga hubungan anu leuwih raket jeung pulitisi, pajabat istana, jeung pajabat-pajabat gareja anu pro ka sistem monarki
Situasi éta mawa Hobbes aktip deui di dunya pulitik
Karya Hobbes anu judulna "Leviathan" diterbitkeun di Inggris dina bulan April 1651
Tahun 1648, Hobbes mimiti ngarencanakeun jang mulang ka Inggris deui
Teu lila sanggeusna, situasi pulitik Inggris geus robah ku sabab taun 1649 Raja Charles I dieksekusi nepi ka maot
Di Perancis, situasi Hobbes ogé geus robah ku sabab Mersenne geus maot jeung Gassendi (babaturan deukeut Hobbes nu sejen) pindah ka Perancis kidul
Buku "Leviathan" anu ditulis ku Hobbes bisa ditingali minangka geserna pendapat pulitik Hobbes jadi leuwih netral, ku sabab di jerona, Hobbes teu terang-terangan ngomong yén manéhna pro monarki, tapi ngan saukur ngomongkeun soal kakawasaan raja
Sabalikna, pendapat Hobbes ngeunaan agama anu dituliskeun di buku eta, nyababkeun manéhna jadi boga masalah jeung pamuka-pamuka agama